CONCACAF mukofotlari. CONCACAF (Shimoliy va Markaziy Amerika Futbol Federatsiyasi) mukofotlari har yili Shimoliy Amerika mintaqasidagi futbolchilar, oʻyin rasmiylari va murabbiylarni taqdirlash uchun beriladigan Amerika Futbol Assotsiatsiyasi mukofotidir. 2013-yilda tashkil etilgan. Mezonlar. Har qanday millatga mansub oʻyinchilar, murabbiylar va hakamlar quyidagi shartlardan kamida bittasiga javob bersa, nomzod boʻlishlari mumkin: "1. Klub yoki milliy darajadagi CONCACAF rasmiy turnirida oʻynagan/murabbiylik qilgan/hakamlik qilgan" "2. FIFA tomonidan tasdiqlangan xalqaro musobaqada CONCACAFaʼzosi boʻlgan biron bir milliy terma jamoada oʻynagan/murabbiylik qilgan/hakamlik qilgan." "3. CONCACAF hududidagi ichki futbol ligasida oʻynagan/murabbiylik qilgan/hakamlik qilga"n. Har bir toifadagi mukofot sovrindorini topish uchun CONCACAF (Shimoliy va Markaziy Amerika Futbol Federatsiyasi)ning 41 aʼzo assotsiatsiyasi va CONCACAF Texnik Tadqiqot guruhi tomonidan 20 nomzoddan iborat dastlabki qisqa roʻyxat tuziladi. Yakuniy roʻyxat tuzilganidan soʻng, ular orasidan eng kuchli uchtalikni aniqlashda CONCACAF (Shimoliy va Markaziy Amerika Futbol Federatsiyasi)ga aʼzo assotsiatsiyalarning terma jamoalari murabbiylari va sardorlari, ommaviy axborot xodimlari va muxlislarning fikri onlayn ovoz berish orqali aniqlanadi. Har bir guruh (terma jamoalari murabbiylari va sardorlari, ommaviy axborot xodimlari va muxlislar)ning ovozlari umumiy natijaning uchdan bir qismini tashkil etadi. Lekin agar muayyan toifadagi mukofot sovrindorini topish masalasida yuqoridagi uchlik oʻrtasida oʻzaro tortishmovchiliklar kelib chiqsa, CONCACAF Texnik Tadqiqot guruhi oʻz ichki kengashida mukofotni kimga berishni hal qiladi (bunday holatda tanlov oʻtkazilmaydi, balki mukofot sovrindori CONCACAF Texnik Tadqiqot guruhi tomonidan aniqlanadi).